20. ΑΠΟΦΑΣΙΣ ΚΥΒΕΡΝΗΤΙΚΗΣ ΕΠΙΤΡΟΠΗΣ ΚΑΠΝΟΥ Αριθ. 100 της 23/30 Μαΐου 1958 Περί χαρακτηρισμού των ακαταλλήλων δια καπνοκαλλιέργειαν εδαφών. ΄Εχουσα υπ’ όψιν: α)Τας παρ. 3 και 4 του άρθρ. 4 του Ν.Δ. 3758/57 «περί ιδρύσεως Εθνικού Οργανισμού Καπνού». β)Την υπ’ αριθ. 4911/20.5.58 σχετικήν αναφοράν του Εθνικού Οργανισμού Καπνού, αποφασίζει: 1.Ακατάλληλα δια καπνοκαλλιέργειαν εδάφη θεωρούνται: α)Τα εδάφη, άτινα λόγω συστάσεως, γονιμότητος, υγρασίας, τοπογραφικών συνθηκών ή λόγω υπερβολικής υγρασίας του περιβάλλοντος ή και άλλων δυσμενών κλιματολογικών συνθηκών δεν δύνανται να παράγουν καπνόν καλής ποιότητος εν συγκρίσει προς την μέσην ποιότητα του εις την τυχόν κατάλληλον περιοχήν του αυτού χωρίου παραγομένου καπνού, ελλείψει δε τοιαύτης προς την μέσην ποιότητα του εις κατάλληλον περιοχήν ομόρου χωρίου παραγομένου καπνού. Εις χωρία μη καλλιεργούντα …..όν ουδέ συνορεύοντα με καπνοπαραγωγικά ….ια δια την εκτίμησιν της ποιότητος του παραχθησομένου καπνού λαμβάνονται υπ’ όψιν κατά την σχετικήν εξέτασιν των εδαφών διαπιστούμεναι εδαφολογικαί συνθήκαι των χωρίων. β)Οι λαχανόκηποι και οι δενδρώνες και αμπελώνες, απαγορευομένης της συγκαλλιέργειας του καπνού με άλλα φυτά. Εξαιρετικώς δύναται να επιτραπή η καλλιέργεια του καπνού εις δενδρώνας κατά τα πρώτα έτη της εγκαταστάσεως της φυτείας ως και εις μη συστηματικούς λαχανοκήπους κατόπιν ομοφώνου γνωματεύσεως της οικείας Υπηρεσίας του Ε.Ο.Κ. και της Δ/νσεως Γεωργίας. γ)Οι χώροι, οίτινες είχον χρησιμοποιηθή κατά το αυτό έτος της καλλιεργείας ως καπνοσπορεία. 2.Επί των εν παρ. 1 εδαφών απαγορεύεται μεν η καλλιέργεια καπνού ουχί όμως και η εγκατάστασις καπνοσπορείων. 3.Από της ισχύος της παρούσης τη προτάσει του Ε.Ο.Κ. ή του Υπουργείου Γεωργίας δύναται να γίνεται: α)Εξέτασις των εδαφών και καθορισμός των καταλλήλων ή ακαταλλήλων προς καπνοκαλλιέργειαν εδαφών εις χωρία ή συνοικισμούς, εις α ασκείται ή θέλει ασκηθή η καπνοκαλλιέργεια και δεν έχει γίνει ο καθορισμός ούτος ή τυχόν δεν υφίστανται τα σχετικά πρακτικά γενομένου παλαιότερον καθορισμού ή αμφισβητούνται λόγω ασαφείας τα εις υφιστάμενα πρακτικά αναφερόμενα όρια των ακαταλλήλων εδαφών. β)Επανακαθορισμός (αναθεώρησις) των ήδη καθωρισμένων καθ’ οιανδήποτε νόμιμον διαδικασίαν καταλλήλων ή ακαταλλήλων προς καπνοκαλλιέργειαν εδαφών εις χωρία ή συνοικισμούς, εις α ασκείται η καπνοκαλλιέργεια. 4.Η εξέτασις των εδαφών και ο κατά την προηγουμένην παράγραφον καθορισμός το πρώτον ή επανακαθορισμός των ακαταλλήλων ή καταλλήλων προς καπνοκαλλιέργειαν εδαφών εκάστου χωρίου ή συνοικισμού διενεργείται κατά την περίοδον της καλλιεργείας του καπνού και μέχρι λήξεως της συγκομιδής κατά τα κατωτέρω: α)Συνιστάται δι’ εκάστην Κοινότητα ή Δήμον Πρωτοβάθμιος Επιτροπή εξ ενός Γεωπόνου της οικείας Δ/σεως Γεωργίας, εξ ενός Γεωπόνου της οικείας Υπηρεσίας του Ε.Ο.Κ. και του Προέδρου της Κοινότητος ή Δημάρχου ή ετέρου μέλους του Κοινοτικού ή Δημοτικού Συμβουλίου οριζομένου αντιστοίχως υπ’ αυτών. Της Επιτροπής μετέχει άνευ ψήφου και εκπρόσωπος της οικείας Ενώσεως Γεωργικών Συνεταιρισμών επί τούτω οριζόμενος παρ’ αυτής. Της Επιτροπής προεδρεύει ο Γεωπόνος της Δ/νσεως Γεωργίας. Η Επιτροπή θεωρείται εν απαρτία παρόντων και μόνον των δύο Γεωπόνων, μελών αυτής. β)Συνιστάται δια την περιφέρειαν εκάστης Δ/νσεως Γεωργίας Δευτεροβάθμιος Επιτροπή εκ του Δ/ντού της Δ/νσεως Γεωργίας και του Δ/ντού της οικείας Περιφερειακής Δ/νσεως του Ε.Ο.Κ. ή των νομίμων αναπληρωτών τούτων. Δια τας Περιφερείας Νήσων Αιγαίου, πλην Ευβοίας, Θηβών και Πελοποννήσου πλην Εφορίας Πατρών ο εκπρόσωπος του Ε.Ο.Κ., ορίζεται υπό της Κεντρικής Υπηρεσίας αυτού. γ)Η Πρωτοβάθμιος Επιτροπή κατόπιν επιτοπίου εξετάσεως των εδαφών συντάσσει Πρακτικόν εν ω καθορίζονται σαφώς τα παρ’ αυτής προτεινόμενα όρια και αι θέσεις των ακαταλλήλων ή καταλλήλων προς καπνοκαλλιέργειαν εδαφών. Το πρακτικόν τούτο υποβάλλεται υπό του Προέδρου της Πρωτοβαθμίου Επιτροπής εις την Διεύθυνσιν Γεωργίας αντίγραφον δε τούτου αναρτάται μερίμνη του Προέδρου της Κοινότητος εις εμφανές μέρος του χωρίου, ίνα λάβωσιν αμέσως γνώσιν οι ενδιαφερόμενοι κάτοικοι της Κοινότητος. Αι τυχόν ενστάσεις τούτων υποβάλλονται εις την οικείαν Δ/νσιν Γεωργίας, εντός 20 ημερών το αργότερον από της υποβολής του Πρακτικού της Πρωτοβαθμίου Επιτροπής εις την ιδίαν Δ/νσιν Γεωργίας. δ)Από της παρελεύσεως της ανωτέρω προθεσμίας και εντός 15νθημέρου το βραδύτερον η Δευτεροβάθμιος    Επιτροπή     λαμβάνουσα     γνώΣελ. 723 147-95 Καλλιέργεια Καπνού 16.Ι.α.20 σιν και των τυχόν υποβληθεισών ενστάσεων και μεταβαίνουσα ή μη κατά την κρίσιν αυτής επιτοπίως προς εξέτασιν των εδαφών, συντάσσει Πρακτικόν δια του οποίου αύτη δύναται να επικυροί ή τροποποιή τα εν τω Πρακτικώ της Πρωτοβαθμίου Επιτροπής καθοριζόμενα όρια των ακαταλλήλων ή καταλλήλων εδαφών. Εν περιπτώσει διαφωνίας των μελών της Δευτεροβαθμίου Επιτροπής μετέχει ως Πρόεδρος ταύτης ο οικείος Επιθεωρητής Γεωργίας. ε)Το Πρακτικόν της Δευτεροβαθμίου Επιτροπής υποβάλλεται αμέσως υπό του Διευθυντού της Διευθύνσεως Γεωργίας εις τον Νομάρχην, όστις βάσει του Πρακτικού τούτου και συμφώνως προς τα εν αυτώ διαλαμβανόμενα, εκδίδει εντός 15νθημέρου απόφασιν, δι’ ης καθορίζονται τα ακατάλληλα ή κατάλληλα εδάφη του χωρίου ή συνοικισμού. Η απόφασις αύτη κοινοποιείται εις την Δ/νσιν Γεωργίας του Νομού, την αρμοδίαν Εφορίαν Καπνού, την οικείαν Υπηρεσίαν του Ε.Ο.Κ. και την Κοινότητα εις ην υπάγεται το χωρίον. ς)Η απαγόρευσις της καλλιεργείας καπνού εις τα δια των ως άνω Αποφάσεων των Νομαρχών καθοριζόμενα ως ακατάλληλα εδάφη ισχύει από της αμέσως επομένης καλλιεργητικής περιόδου. 5.α)Αι υπό της προηγουμένης παραγράφου προβλεπόμεναι Επιτροπαί εξετάσεως εδαφών συγκαλούνται μερίμνη του Διευθυντού της αρμοδίας Διευθύνσεως Γεωργίας. Η Πρωτοβάθμιος Επιτροπή συγκαλείται το αργότερον εντός 15νθημέρου μετά την σχετικήν πρότασιν της οικείας Υπηρεσίας του Ε.Ο.Κ. β)Τα κατά τόπους όργανα της Αγροφυλακής υποχρεούνται να τίθενται εις την διάθεσιν των ως άνω Επιτροπών και να παρέχωσιν εις αυτάς πάσαν ως εκ της υπηρεσίας αυτών δυνατήν συνδρομήν. 6.Ο βάσει της παρ. 3 εδάφ. β΄ της παρούσης προβλεπόμενος επανακαθορισμός (αναθεώρησις) των ήδη καθωρισμένων καθ’ οιανδήποτε νόμιμον διαδικασίαν καταλλήλων ή ακαταλλήλων προς καπνοκαλλιέργειαν εδαφών γίνεται μόνον προς τον σκοπόν περιορισμού της ήδη καταλλήλου προς καπνοκαλλιέργειαν θεωρουμένης εκτάσεως. Εξαιρετικώς εις περιπτώσεις θεομηνιών μεγάλης εκτάσεως δύναται να γίνεται αναθεώρησις ακαταλλήλων προς αντικατάστασιν των πληγέντων εδαφών δι’ άλλων μη θεωρουμένων κατά τας διατάξεις της παρ. 1 της παρούσης ως ακαταλλήλων. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. Σελ. 724 147-96 16.Ι.α.20 Καλλιέργεια Καπνού 